**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

**POSĖDŽIO PROTOKOLAS**

2021-07-09 Nr. TAR-80

Posėdis vyko 2021-07-01. Pradžia 15.00 val.

Posėdžio pirmininkė– Laima Juknienė.

Posėdžio sekretorė – Marija Petrulienė.

1. SVARSTYTA. Renginių organizavimo viešojo naudojimo teritorijose taisyklių patvirtinimas.

Pranešėjas M. Poimanskis teigė, kad Klaipėdos miesto savivaldybės tarybos (toliau – Tarybos) sprendimo projektas parengtas atsižvelgiant į pasikeitusį teisinį reglamentavimą, renginių organizavimo praktiką ir siekiant tobulinti renginių organizavimo viešojo naudojimo teritorijose reikalavimus bei mažinti administracinę naštą. Priėmus sprendimo projektą ir patvirtinus Renginių organizavimo viešojo naudojimo teritorijose taisykles, bus nustatyti aiškesni bendrieji renginių organizavimo Klaipėdos miesto viešojo naudojimo teritorijose reikalavimai, prašymų leisti organizuoti renginius pateikimo, nagrinėjimo, leidimų išdavimo tvarka ir terminai, renginio organizatorių ir dalyvių teisės, pareigos, atsakomybė. Tokiu būdu bus mažinama administracinė našta, tobulinamas teisinis reglamentavimas.

N. Puteikienė siūlė iš Renginių organizavimo viešojo naudojimo teritorijose taisyklių išbraukti 3.2. „komercinių vaizdo klipų ar filmų filmavimas“.

J. Simonavičiūtė siūlė KMSA direktoriui atsižvelgti tvirtinant formas įvertinti specifiką ir atsižvelgti į užsienio kalbos formos poreikį.

L. Juknienė siūlė balsavimu apsispręsti dėl N. Puteikienės siūlymo (BALSUOTA: už – 5 (L. Juknienė, R. Didžiokas, N. Puteikienė, J. Simonavičiūtė, R. Idzelevičius), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl J. Simonavičiūtės siūlymo (BALSUOTA: už – 5 (L. Juknienė, R. Didžiokas, N. Puteikienė, J. Simonavičiūtė, R. Idzelevičius), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl sprendimo projekto (BALSUOTA: už – 5 (L. Juknienė, R. Didžiokas, N. Puteikienė, J. Simonavičiūtė, R. Idzelevičius), susilaikė – 0, prieš – 0). Sprendimo projektui pritarė, bendru sutarimu.

NUTARTA:

1.1. Pritarti sprendimo projektui;

1.2. Siūlyti išbraukti iš Renginių organizavimo viešojo naudojimo teritorijose taisyklių 3.2. papunkčio „komercinių vaizdo klipų ar filmų filmavimas“.

1.3. Siūlyti KMSA direktoriui atsižvelgti tvirtinant formas įvertinti specifiką ir atsižvelgti į užsienio kalbos formos poreikį.

Posėdžio pirmininkė Laima Juknienė

Posėdžio sekretorė Marija Petrulienė